
Araz-e-Naashir 

aJ j~*i j ^s- ,ii*)i j 

Rasoolullah# ne farmaya ke jab burayi ko dekho to 
use haath se roko, agar haath se rokne ki taaqat 
nahin to use zabaan se roko aur agar yeh bhi nahin 
kar sakte to kam az kam use dil se bura jaano aur yeh 
intehaayi kamzor eemaan hai. 

Aaj logon ke yahaan neki aur burayi ke paimaane 
badalte jaarahe hain. kitne hi haraam aur gunaah ke 
kaam hain jinhen gunaah tasawwur nahin kiya jaata 
aur kitne hi Allah Rabbul-Aalameen ki taraf se 
faraayez chhodne ko m'ayoob (bura) nahin samajha 
jaata masalan dadhi mundwana, takhne se neeche 
kapda latkaana, tasweer kashi, tambaaku noshi, 
museqi aur ghair muslim mamaalik ki taraf safar 
karna. waghairah. 

Zer-e-nazar kitaabchah inhi masaayel par mukhtasar 
magar jaam'e aur mudallal risaala hai, jise Shaikh 
Abdullah bin Abdur Rahmaan Al-Jabarain ^jM>jo 
kayi kitaabon ke musannif bhi hain, ne do kebaar 
muftiyaan shaikh Abdul Azeez ibne baaz Jit ta'ala 
aur shaikh Muhammed bin saaleh al Uthaimeen 
ta'ala ke fataawa aur duroos wa nasaayeh ko tarteeb 
diya hai. ise urdu daan tabqa ke liye Shaikh Moulana 
Abdullah Rafeeque ne salees urdu zabaan mein 
tarjuma kardiya hai taake aam log isse istefaada kar 
saken. Muhammad Salik Usaid 

MUSEQI KA HUKM 


Az shaikh Abdul Azeez bin Abdullah bin Ba'az ( rah). 

Gaane sunna haraam aur bura amal hai, iski 
wajah se dil bimaar aur sakht ho jaate hain, Allah 
ke zikr aur namaaz se door hojaate hain. 

aksar ahle ilm ne Allah ta'ala ke is farmaan 

( L UQMAA N:6)° 

"kuchh log fuzool aur be k aar cheezien khareed te 
hain" se muraad museqi li hai. Abdullah bin Mas'ood 
qasam uthhaakar kahte the ke "LAHWAL 
HADEES" se muraad museqi hai" ager geet ke saath 
tabla aur sarangi jaise aalaat bhi hon to uski huramat 
aur ziyada sakht hojaayegi. b'az ulmaa ne kahaa hai 
ke gaane waale aalaat ke saath museqi ki hurmat par 
ittefaaq hai. lehaaza isse door rahna zaroori hai.Nabi 
~^ne farmaaya: 

, . y f t ^ J > ■ f , ■ y z if 

j y y*S\ j yrd\ j j ^ jih 

"Meri ummat men aise loge honge jo zina, 
resham, sharaab aur museqi ke aalaat ko halaal 
samajh lenge."(Sahi Bukhari Kitabul Ashraba 2 / 738 ) 

Main aap ko qur'an aur "Noor Al'ad-Darb" (saudi 
arab radio se is naam se deeni program nashr 
hote hain urdu mein us naam ka maana hai 
"darwaze par roushni" jaisa ke hamare mulk 

paakistan mein " siraat - e - mustaqeem " aur " hay 
a' a lal falah " ke naam se radio mein deeni 
program nashar hote hain) jaise program sunne ki 
wasiyyat karta hun. in mein azeem fawaayed hain 
aur aadmi museqi aur gande gaanon se bhi bach 
jaata hai. 

Albatta Shaadi ke mauqe par duf bajaana aur aise 
geet gaana jaayez hain jin men koyi haraam cheez na 
ho, haraam ki taraf dawat na ho aur na haraam ki 
tareef wa tauseef ho. raat shaadi ke moqa par thode 
se waqt ke liye is ki gunjaayesh hai taake logon ko 
nikah ka pata chal jaaye aur nikah aur haraam kaari 
ke darmiyaan farq hojaye yah nabi 3ki hadees se 
saabit hai (Duf bajaane aur jaayez geet gaane ke 
jawaaz ki daleel ke liye dekhien Bukhari Kitab-un-nikah 
baab zarab-u-dduffi fin-nikah wal-valima:2/773) 

Shaadi mein dhol bajaana jaayez nahin. sirf duf 
(bajaane ka chhota sa aala hai) kaafi hai. shadi men 
laoud speakar ka istemaal aur gande aur lachar gaane 
gaana thheek nahin. is ke nataayej intehaayi 
khatarnaak hain. is mein bade fitne aur musalmaanon 
ki iza rasaani hai. jaayez geet bhi thode se waqt ke 
liye hone chahiyen kyun ke ziyadah waqt yeh kaam 
karne se subh ki namaz zaye hojaayegi. aadmi isko 
waqt par ada nahin kar payega aur yeh haraam hai 
aur munaafiqeen ke a'amaal men se hai. 

Museqi ki hurmat ke baare mein Slaf-e- 
Saaleheen ke aqwaal 

lAbubakar Siddeeque < ne kaha: 

"Gaana aur sur shaytaan ka saaz hai. " 

ilmaam Maalik bin Anas -J ne kaha: 

"Gaane ka kaam ghalat kaar loge hi karte hain . " 

iShafayi mazahab ko maanne wale museqi ko baatil aur 
ghalat cheez ke saath tashbeeh dete hain. 
ilmaam Ahmed bin Hanbal ne kaha: 

"Gaana dil mein nifaaq paida karta hai, isliye 
main isko pasand nahin karta. " 

ilmaam Abuhaneefa ke shaagirdon ne 

kaha: 

"Gaane sunna gunah hai. " 
lUmar bin Abdul Azeez -X^'i z/j ne kaha: 

"Gaane ki ibteda shaytaan se hoti hai aur uske 
nateeja mein RAHMAAN naraaz hojaata hai." 
ilbnus-Salaah ne kaha: 

"Museqi ke aalaat ke saath sur aur geet ki 
hurmat par ummaat ka ittefaaq hai. " 

Tasweer Kashi Ka Hukm 

Az Shaikh Abdul Azeez bin Abdullah bin Ba'az (rah). 


Sawaal:- Tasweer kashi ke baare mein aap ki kiya 
raaye hai jabki logon ke anndar yah kaam aam 

hnoawa hsj? 

JawaabHnsaan aur digar jaandaaron ki tasweer 
banaane ki hurmat ke baare mein bahut si 
kutub-e- Ahadees men Nabi#ki ahaadees marvi 
hain. un mein tasaaweer waale pardon ko 
phaadne, tasweeron ko mitaane aur tasweer 
banaane walon par la'nat bhejne aur qiyaamat ke 
din unke sakht tareen azaab ke mustahiq hone ka 
tazkirah hai. main is masala ke mutalliq chand 
ahaadees bayaan karke saheeh aur durust raaye 
ka zikr karunga. 

pAbu Hurairah bayan karte hain ke Rasool#ne 
irshaad farmaaya: 


lil> jJL>Lj ^_ssi j-*- 4 j-*)) 

' j i j l j! I ] 


"Us aadmi se ziyada zaalim kauri hosakta hai jo men 
tarh makhiooq banaane ki koshish karta hai, woh ek 
zarrah ya ek daana ya ek jau ka daana to paida karke 
dikhaye!" 


(Bukhari: kitabul-libaas, 2/880. Muslim: kitabul-libaas waz-zeena, 2/202) 

Abu Sayeed 4k se marvi hai ke Rasoolullah 'M ne 
farmaaya: 

( jjj ^ fbaUilh f jj Ij'WC' 

"Qiyaamat waale din sakht tareen azaob 
tasweer banaane walon ko hoga. " 


(Bukhari: kitabul-libaas,2/880. Muslim: kitabul-libaas waz-zeenati, 2 / 20 i) 

olbne Umar fA bayaan karte hain ke 
Rasoolullah B- ne farmaaya: 


L» JUL bi Lilli ^ j^wsll SJbs j jl) 


"Tasweeren banaane walon ko qiyaamat ke din 
a'zaab diyaa jaayega, un ko kahaa jaayega jo 
tumne banaaya us men rooh daal kar zindah 
karo. " 


(Bukhari: kitabul-libaas,2/880. Muslim: kitabul-libaas waz-zeenati, 2 / 201 ) 

oAbu Juhaifa - 5 * bayaan karte hain ke Nabissne 
khoon, kutte ki qeemat aur badkaar aurat ki 
kamaayi se mana kiya. aap ne sood khaane aur 
khilaane waale par la’nat farmaayi. isi tarah 
surma bharne waali, surma bharwane waali aur 
tasweer banaane waale par la'nat farmaayi hai. 


(Bukhari: kitabul-libaas, 2/881.) 

olbne Abbas bayaan karte hain ke main ne 

Allah ke Rasool^-ko farmaate huye sunaa: 

"Jo aadmi dunya mein koyi tasweer banayega to 
use us men rooh daalne ki takleef di jaayegi lekin 
woh yeh kaam kabhi na karsakega. " 

(Bukhari: kitabul-libaas, 2/881. Muslim: kitabul-libaas waz-zeenati, 2/202) 

QEk aadmi Ibne Abbas ( £/j) ke paas aakar 

kahne lagaa. "main yeh tasweeren banaata hoon is 
baare men fatwa irshaad farmaayen." Unhone 
farmaaya "Qareeb hojaao." woh qareeb huwa to 
farmaaya "aur qareeb hojaao". oh aur qareeb huwa 
to uske sar par haath rakh kar farmaane tage main 
tumhen Nabis^se suni huyi hadees sunaata hoon, 
main ne aap^ko farmaate huye sunaa: 


"Tasweer banaane waale keliye jahannam mein 
uski har banaayi huyi tasweer ke badle ek nafs 
paida kiya jaayega jo usko jahannam men azaab 
deta rahegaa. " 



(Muslim: kitabul-libaas Waz-zeenati, 2/202) 


O0O 

o 

DADHI MUNDNE KA HUKM 


Az shaikh Mohammed Saaleh a I uthaimeen (rah) 

Dadhi mundna haraam aur a 1 1 a h aur uske 
rasool# ki naa farmaani hai. Aap ne farmaaya: 


"Daadhiyon ko badhaao aur munchhon ko kaato" 

(Bukhari; kitabul-libaas, 2/870) Muslim: kitabut- taharat, 1/129) 

Daadhi mundne waala anbiyaa ke tareeqa se 
inkaar aur aatish paraston aur mushrikon ke 
tareeqa ki itteba karta hai. chehre, jabde, 
rukhsaar aur thuddi ke tamaam baal dadhi men 
shaamil hain. jaisa ke ahle lugat ne iski wazaahat 
ki hai. isliye mazkoora jaghon mein se kisi jagah se 
baal kaatna yaa mundna thheek nahin. 

Nabi S ne farmaaya: 

• "Dadhiyaan chhod-do. " 

(Bukhari: kitabul-libaas. 2/870, Muslim: kitabut-taharat 1/129) 

• ''aur dadhiyaan latkaao" (Musim: kitabut-taharat 1 / 129 ) 

• "aur dadhiyan ziyadah karo" 


Hadees ke mazkoora mukhtalif alfaaz is baat ki 
daleel hain ki dadhi men koi hissa bhi kaatna ya 
mudna jaayez nahin. 

Albatta gunaah mein farq hai daadhi kaatne ki 
nisbat mudna ziyada gunaah aur naa farmaani ka 
kaam hai. 

• "aur dadhiyaan puri rakkho." 


(Musim: kitabut-taharat 1/129) 

MAR DON KE LIYE KAPDA LATKAANE 
KA HUKM 


Az shaikh Mohammed Saaleh al uthaimeen rah 


Tahband ko takabbur se latkaane ki saza yah hai 
ke Allah ta'ala qiyaamat wale din aisa karne wale 
ki taraf nahin dekhe ga us se kalaam(baat) nahin 
karega, usko paak nahin karega aur usi keliye dard 
naak a'zaab hai. agar takabbur ke baghair hoto us 
ki saza yeh hai ke takhnon se nichle hissa ko aag 
ke saath azaab diya jaayega. 

Nabi^Pme farmaaya: 

’j& i' } ujii .dii ( ; i <j v iSc 

1' jlLjl j Ju .» « I' :»_ii wilJL t- 
"Teen qism ke logon se allaha qiyaamat ke din 
kalaam nahin karega, unki taraf nahin dekhega, 
unko paak nahin karega aur unke liye dard naak 
azaab hai. kapda latkaane waala, ehsaan jatlaane 
waala, jhooti qasm uthaakar apne samaan ki 
mashhoori karne Waala. "(Muslim: kitabut-taharat 1/71) 




Aap $^ne mazeed farmaaya: 

(■Ca LiJ' ^ y tW?- <U ji yfi ) 

"Jis ne apna kapda takbbur se latkaya allah uski 
taraf qiyaamat ke din nahin dekhega. 


(Bukhari: kitabuf-libaas. 2/860, Muslim: kitabul-libaas Wai-zeenati, 2/194) 

Yeh Hadees to takabbur ke saath kapda latkaane 

waale ke baare men hai jo takabbur wa ghuroor ke 
baghair yeh kaam kare uske baare men Abu Hurairah 
se hadees marvi hai ke NabiSPme farmaaya: 

(jUi ja U) 

"Takhnon ke neeche waala kapda jahonnam 
mein jooyega. " (Bukhari: kitabul-libaas.2/861) 

Is hadees men kapde takhnon se neeche karne ko 
takabbur ke saath mashroot nahin kiya gaya. pahli 
hadees ki bina par yeh waazeh aur theek m'aloom 
nahin hota ke usko fakhr wa takabbur se muqayyad 
kiya jaayega kyun ke Abu Sayeed khudri ^ bayaan 
karte hain ki Rasool#ne farmaaya: 

V ) : y (~ y 

JAJ jLJl Ji U J J*. 3 

(2u>Lih ?’fj iiJl Jaj y 

Momin ka tahband pindli tak hota hai- nisf pindli 
aur takhnon ke darmiyaan men kisi bhi jagah tak 
rakhne men koyi harj aur gunah nahin- jo usse 
neeche hai woh aag men jaayega aur jisne 
takabbur se tahband latkaya allah qiyamat ke din 
uski taraf nahin dekhega-,, 

(Moatta imam malik:page:710, Ibne Maja 2/277) 

Takabbur ke saath mashroot karna is wajah se bhi 
theek nahin ke do mukhtalif kaamon ki do mukhtalif 
sazaayen bayaan hoyi hain-jab hukm aur sabab 

mukhtalif hon to mutlaq ko muqayyad par mahmool 
karna thheek nahin hota kiyun ki aisa karne se do 
ahadees ke darmiyaan tanaaquz wa t'aaruz laazim 
aayega- raha woh shaks jisne Abu Bakar (4i)ki hadees 
se kapda latkane ke jawaz ki daieel ii hai to do wajah 
se istadlaal thheek nahin; 

PAHLl WAJAH: 


Abu Bakr (4a) ne kaha tha ke mere kapde ki ek 
jaanib neeche latki rahti hai albattah bahut ziyadah 
khayaal wa tawajjoh rakhkoon (to is se bach sakta 
hoon) to Abu Bakr (4fe) yeh kaam takabbur se nahin 
karte the aur kapda neeche hone se bachaane ke liye 
khayaal bhi rakhte the- jo log yeh kahte hain ki hum 
takabbur se kapda niche nahin karte woh yeh kaam 
karte to qasd wa iradah se hain. hum unko kahte hain 
agar turn ne takabbur ke baghair kapde ko neeche 
qasd wa iradah se kiya to takhnon se nichle hissa ko 
saza diye jaaoge agar fakhr wa takabbur se kiya to 
usse ziyadah saza diye jaaoge ke allah ta'ala qiyaamat 
ke din turn se kalam nahin karega aur tumahare liye 
dardnaak aazab hai- 


DOOSRI WAJAH: 

Abu Bakr (4&) ke liye to allah ke nabi ($£) ne 
gawaahi de di ke woh takabbur se chadar latkane 
walon men se nahin, un ke elaawah aur kaun hai 
jis ke liye yeh gawahi hasil hai? bas shaitaan un 
keliye is tarah ki mutashabeh aur ghair waazeh 

nusoos ki pairvi karne ka darwazah kholta hai 
taaki un ke bure a'a maal ko achcha karke pesh 
kare a 1 1 a h jisko chaahta hai seedhe Raasta ki 
rahnumayi kardeta hai 

TAMBAK00 NOSHI KA HUKM 

A* c h " ; kh Mohammed Saaleh al uthaimeen rah 
Saw:- Tambaakoo noshi ka kiya hukm hai? main 
aap se iski ba dalaayel wazaahat ki Ummeed 
rakhta boon? 

Jaw:- Tambaakoo noshi haram hai is ki daleel 
Allah ta 'ala ka farmaan hai 

f ^ r __ f i, ^ \ , i? s * ,r **>' - v 

^ . U.1?- j j! > ...Ai' I jLjU 

"apne aap ko qatal na karo yaqinan allah ta'ala 
turn par meharbaan hai"- 
Allah ta'ala ne farmaya : 

"apne haathon ko halakat wa tabahi ki taraf na 
daalo". 

Tibbi (medical science) lehaaz se yeh baat sabit 
ho chuki hai ke is tarah ki cheezon ka iste'maal 
nuqsaan ka sabab hai. jab yeh nuqsaan deh hai to 
iske haram hone men koyi shak nahin. 

Allah ta'ala ne farmaya: 

# & ■ i ' , u*_a ^ ^ ^ ^ i y 

"bewaqoofon ko un ke woh maal na do jin ko 
Allah ne tumhare liye (ma'ashi) sahaara banaya 
hai. " (Nisa:5) 

Allah ta'la ne bewaqoofon ko maal dene se roka 
hai ke woh fuzool kharchi karke unko kharaab 

kardenge to is men koyi shak nahin ke tambakoo 
waghaira ke liye maal kharch karna fuzool kharchi 
aur maal ko barbaad karne ka bayis hai jo 
aayat-e-mazkoorah ki raushni men mana hai. Nabi 
($£?) ne maal barbad karne se roka hai aur yeh bhi 
faraya hai: oV'D 

"Aam hoalat men nuqsaan na karo aur na 
takleef ke badle mein kisi ko takleef do. "(Sahih 

lbn-e-Maja:2/39) 

Tambakoo waghairah ka ek nuqsaan yeh hai ke 
jab aadmi ko uski a'adat pad jaati hai to na milne 
par aadmi takleef mahsoos karta hai. aur us par 
dunya tang mahsoos hone lag jaati hai. is tarah 
aadmi apne liye aisi cheezen laazim karleta hai jis 
se pahle bilkul mustaghni tha. 

Dard Mandaana Apeel: 

Aye Musalmaan Bhai! aye Musalmaan Bahan! 
hum par laazim hai ke darj zail umoor par mehant 
karen. 

(1) Salf saaleheen ke tareeqe ke mutaabiq kitaab wa 
sunnat par mabni shar’yi ilm haasil karna. 

(2) Tauheed ko saabit karna aur shirk wa bid'at aur 
gunahon ki aalayish se usko bilkul saaf aur 
khaalis karna. 

(3) Khushu aur khuzu aur etmenaan wa sukoon se 
namaazon ko bar waqt ada karna. 

(4) Maal ki zakaat nikaal kar uske haq daron par 

khrch karna. 

(5) Shar'yi tareeqa ke mutaabiq ramzaan mein 
roze rakhna aur ramzaan ke elawah bhi nafli 
roze rakhne ka ehtemaam karna. 

(6) Mumkina had tak jaldi jaldi fareeza-e-hajj ada 
karna. 

(7) Ek doosre ki ziyarat wa mulaqaat, khair khahi 
aur neki wa taqwa par t'aawun karke rishta 
daron ko milana. 

(8) Logon ko rushdo hidayat ki hirs wa laalach ke 
saath, unki hikmat wa danaayi aur achchhi w'azo 
naseehat ke saath Allah ki taraf bulaana. 

(9) taaqat ke mutaabiq neki ka hukm dena aur 
burayi se rokna. 

(10) waqt se faaidah uthha kar ziyadah se ziyadah 
nek a'amaal sar anjaam dena. 

(11) Aulaad ki achhhi tarbiyat karna. 

(12) Umdah a'ala akhlaaq wa a'adaat ikhtiyaar 
karna. 

(13) Kasrat se isteghfaar wa Tauba karna aur 
kasrat se allah ki yaad men masroof rahna. 

(14) maut, aakhirat ke muhaasba, jannat aur 
jahannam ko yaad rakhna. 

(15) Musalmaanon ki pardah poshi aur un ki adme 
maujoodgi mein unke liye du'a karna. 

Aye Musalmaan Bahan! 

Tujhe khusoosi taur par darj zail cheezon se bhi 

parhez karna chahiye.: 

(1) Tung, dheele, chhote ya neeche se khule kapde 
zaib tan karke ajnabi mardon ke saamne zaib wa 
zeenat aur khoobsoorti ka izhaar karna. 

(2) Libaas ya baalon ke mukhtalif Faishon apna kar 
ghair aurton ke saath mushabihat ikhtiyaar 
karna. 

(3) Abroo ke baal kheenchna,(khoobsurti ke liye) 
daanton ko khala karna. naakhun badhana, 
surma aur masnooyie baal milaana. 

(4) D'awaton mein fuzool kharchi aur israaf , gandi 
cheezon ke saath khana phenk dena. 

(5) Filmen aur mukhtalif darame dekhna aur 
gande gaane aur museqi sunna. 

(6) Deen se door karne aur akhlaaq kharaab karne 
wale maigzin aur rasaayel padhna. 

(7) Ajnabi driver ya Naukar qism ke logon se 
khilawat (tanahayi) ikthiyaar karna. 


(8) Gheebat aur chughal khori , mazaaq karna, jhoot 
bolna, w'ada ki khilaaf warzi aur dhoka dahi. 

(9) Tasweeron wale zewraat ya libaas pahanna ya 
aisi koyi cheez gale men latkana. 

(10) Raat ko jaagna, khaas kar ghalat, haram aur 
be fayedah kamon men mashghool rahne ke liye 
jaagna. 

(11) Bazaaron mein akele jana, kiyun ki is men 
fitne ka khatra hai. 

(12) mahram aur khavind ke baghair hawai jahaz 
ya digar kisi swari ke zariya safar karna. 

(13) Ajanbi mardon ke paas khushboo aur atar 
waghaira istemaal karna. 

(14) La’n ta'n karna, gaali gulooch karna, gande 
alfaaz istemal karna, aulaad ya apne liye bad 
du'a karna aur zamana ko bura bhala kahna. 

(15) Aise burqe istemaal karna jo chehre ki 
khubsoorti zahir kare aur mardon ko fitna mein 
mubtala kare. 

(16) Aise kapde se chehre ko dhampna jo halka ya 
chota hone ki wajah se chehre ko sahih taur par 
na chupaye. 

Ghair Muslim Mamaalik Ki TarafSafar 
aur aqeeda wa akhlaaq par 
uska bura asar 


Az shaikh Abdul Azeez bin A b dullah bin Ba'az ( rah). 

uli sai; ^y> s'^Loi'j sa?-j dAJai*-!' 

Allah ta'ala is ummat par bahut se ehsanaat kiye 
hain aur bahut si munfarid khubiyon ke saath 
khaas kiya hai. isko behtareen ummat qaraar diya 
hai jo logon ke liye paida hoyi hai. yeh logon ko 
neki ka hukm aur burayi se rokti aur Allah par 
eemaan rakhti hai. sab se badi nemat islam ki 


nemat hai. 

jo Allah ne apne bandon ke liye sharia't aur 
zaabtae hayaat ke taur par pasand ki hai. isko 
bandon par pura kiya aur iske saath deen ko 
mukammal kardiya. Allah ta'ala ne farmaya: 


C-*-0->i j wl ■» S *' 


*r : sjjuh 

"Aaj main ne tumhare liye tumhare deen ko 
mukammal kardiya aur apni nemat ko turn par 
poora kardiya aur tumhare liye islam ko deen ke 
taur par pasand kar liya" 
lekin dushmanaan-e- islam ne is azeem nemat 

par musalmanon se hasad kiya aur unke dil kinah 
aur ghaiz wa ghazab se bhar gaye. islam aur 
musalmanon ke liye unki dushmani aur adawat 
khul kar saamne aagayi. woh chahte hain ke 
musalmaanon se nemat-e- islam chheen len. allah 
ta'ala ne un ki dilee kaifiyaat ko bayaan karte 
huye irshaad farmaya: 


, -5- , y* y ir"' , ' ' ' s 3 * % > i > 

# A 9 : {.l j jyixj I ji 


"woh chahte hain ke un ki tarah turn bhi kaafir ban 
jao aur un ke baraaber ho jao". (Surah Nisa:89) 

Mazeed Farmayaa: 


ulj Jj Uj ji\ ja » lOa i Ll' O Ju ii yuPU 


t s i* *'»*** y I > 

# j^4*j o' 


'Aye eemaan walo! apne elawah kisi ko dost na 
banao, woh tumhein nuqsaan dene men kami 
nahin karenge, tumhaari takleef ko woh pasand 
karte hain, dushmani unki baton se zahir hogayi 
aur unke seenon men chupi hoyi adaawat zahir se 
kahin ziyadah hai. hum ne tumhare liye aayaat 
khol kar bayaan kardi hain, agar turn aql se kaam 
lete ho. (Aal-e-lmraan:118) 

Aur Allaah ta'ala ne farmaya: 


(t ■" : ■ ! j ^ yuL ij o># 

y f j &£. j i j-Ub 

Agar woh tumhen paalen to tumhaare dushman 
ban jayen aur apne hathon aur zabanon se tumhen 
takleef pahunchayen aur woh tumhaare kafir ban 
jane ko pasand karte hain.(Mumtahinah:2) 

Allah ta'ala ne farmaya: 

4 f I 4:o ^1# 

"Woh turn se hamesha ladaayi karte rahenge, 
hatta ke un mein taaqat ho to tumhaare deen se 
tumhen bargashta karden. " (Al-Baqarah:217) 
aisi aayaat bahut si hain jo is baat par dalalat 
karti hain ke kaafir musalmaanon se dushmani 
aur adawat rakhte hain . maksood yeh hai ke woh 
puri koshish karke musalmaanon ko nuqsaan 
pahunchane mein her chaal chalte aur hila 
ikhtiyaar karte hain . in maqaasid ko hasil karne 
kel iye unke mukhtalif andaaz aur zahiri wa 
makhfi tareeqe hain. 

sairo siyahat ke kayi idaare bhi is bare mein bada 
aham kirdaar ada karte hain woh apni garmiyon ki 
chuttiyaan yurop aur america men guzarne ke liye 
logon ko targheeb dete aur angrezi zaban sikhane 
ka chakma dete hain. sairo siyahat ke shauqeen 
logon ke liye poora shedul pesh karte hain. 
Musaafiron ke liye darj zail sahuliyaat muhayya 
karte hain. 

(1) Bahut se khatraat ke bawajood angrez kaafir 
khaandaan ko ikhtiyaar hai ke woh apne paas 
talba ko thhahraa sakte hain. 

( 2 ) J is shahar men taalib-e-ilm thhahren wahan 
museqi ki mahfilen qaayem karna, tamaasha 
gaahen qaayem karna aur daraame pesh karna. 

(3) Raqs wa sorood ke maraakiz ki sair karna. 

B'az angrez ilaaqon men deen se door karne ke 

liye mundarjah zail prograam tarteeb diye jaate 

hain. 

(1) Musalmaan naujawanon ko gumrah karne aur 
deen se bargashta karne ke liye kaam karna. 

(2) Fasaad ke asbaab mohayya karke aur us ko 
Sahlul-Husool aur aasaan banaakar a'ala akhlaaq 
barbaad karna aur bure akhlaaq ka a'adi banana. 

(3) Musalmaan ke a'qeedah mein shukook wa 
shubhaat paida karna. 

(4) Maghrebi tahzeeb se mutassir hone ki hausla 
afzaayi karna. 

(5) Takalluf wa tasannu'a se maghrebi buri a'adaat 
wa atwaar apnane par aamadah karna. 

(6) Deen ke baare men la parwahi aur uske 
aadaab wa ahkaam ki taraf tawajjoh na karne ka 
aadi banana. 

(7) Maghrebi afkaar wa nazriyaat, a'adaat wa 
atwaar aur ghair shar'ayi ma'ashi tareeqon ka 
musalmaan naujawanon ko is andaaz se khu gar 

i -■ . j \ r 

banana ke woh wapas apne mulkon men jaakr 

able maghrib ke sipaahi aur kaarkun ki haisiyat 

se kaam karen. 

Is ke elaawah bhi dushmanaan-e-islam ke bade 
bade maqaasid hain jin ko haasil karne ke liye woh 
Aedi choti ka zor laga rahe hain aur mukhtalif harbe 
aur zaahiri aur pushidah tariqe istemaal kar rahe 
hain. apne mazmoom maqaasid pura karne, apne dajl 
wa fareb par pardah daalne aur musalmanon ko 
gumrah karne ke liye ba'z daf'a woh apne idaaron ke 
naam a'rabi andaaz se rakh lete hain taake woh 
saadah loh musalmaanon ko apne jaal mein phansa 
saken. 

Main dunyae-a'alam men sunne wale tamaam 
musalmaanon ko is qism ke e'lanaat se dhoka 
khane aur unse motassir hone ke mot'alliq 
khabardaar karta hoon ke un se moh taat rahen. 
yeh haqeeqat men zaher -e-qaatil hai aur 
dushmanaan-e-islam ki taraf se khubsoorat karke 
phailaya huwa jaal hai jo musalmanon ko deen se 
door karne, un ke a'qeedah men shukook wa 
shubhaat paida karne aur un ke darmiyaan fitna 
wa fasaad paida karne ka sabab hai. 

Allah Ta'ala ne farmaaya: 

j*- V j ^ ■}) 

"Yahood-wo-Nasaraa aap se hargiz raazi na 
honge hatta ke tu unke deen ki pairv i 

kare. "( Al-Baqorah:120 ) 

Main student ki nigraani wale zimma daron ko 
nasihat karta hoon ke woh apne un beton ki 
hifaazat karen. ghair muslim mamaalik ki taraf 
safer karne ki unko ijazat na den kyun ke uske 
deeni akhlaaqi aur mulki lehaaz se bahut se 
mafaasid wa nuqsanaat hain jin ka hum pahle 
tazkirah karchuke hain. unko sair wa tafreeh aur 
garmiyon ka waqt guzaarne ke liye musalmaan 
ilaqon aur mulkon ki rahnumayi karen. 
Alhamdulliah aisi jaghen musalmaan mulkon men 
bahut si hain jo ghair muslim mamaalik se 
mustaghni karne wali hain. is tarah maqsad bhi 
haasil hojaayega aur hamaare naujawaan 
khatraat aur bure nataayej se bhi mahfooz 
rahenge. 

Allah se ilteja hai woh musalmaan mamaalik aur 
unke baasiyon ko har qism ke shar wa fasaad se 
mahfooz rakhe aur dushmanon ke makr-o-fareb 
se bachaaye. 

Unki buri chaalon se unko tabaah wa barbaad 
kare. hamare omraa ko har aise kaam aur iqdaam 
ki taufeeq de jis se dushmanon ke paro paiganda 
ka tod ho sake aur har aise kaam ki himmat de, jis 
mein musalman mamaalik aur unke rahne walon 
ki behtri ho. wahi Allah us par qudrat rakhta hai. 

SANBHAL AYE MOMIN BAAP! 

TEREE GHAIRA T KAHAN GA Yl 

Nabi #ne farmaya: 

. J o >£ ji j' aIJi \ 

"Allah se badh kar koyi ziyaadah ghairat mand 
nahin ke woh dekhe ke uska banda ya laundi zina 
kar rahe ha in." 

(Bukhari: Kitabun-ni-kaah babul Ghairati:2/786) 

is mein koyi shak nahin ke tamaam insaan Allah 
ke bande aur uski laundiyaan hain. 

Nabi# ne farmaya: 

J# 'jAJ yjt*\ <uj!j j JjL»> ) jli- 

. jii) U j Igu* ' j^Ip U ^ yp- <dh o jLe- 

"Turn sa’ad ki ghairat se t’ajjub karte ho, Allah ki 
qasam! main usse ziyaadah ghairat mand hoon 
aur Allah mujhse ziyaadah ghairat mand hai. Allah 
ta'ala usi ghairt ki wjah se zaahiri aur poshidah be 
hayayi ko haraam qarar diya hai." 

Ghairat: Khuddari aur apni rishta daar khawateen 
ki hifazat, unki be huramti par josh men aajana 
bekaar aur nikamme logon ke hathon aur dekhne 

waaton ki nazron se unko bachaana aur uski fikr 
karna "ghairat" kahlata hai. 

Dayyoos: Dayyoos woh hota hai jo apne ahlo 
a'yaal mein be hayayi ko barqaraar rakhta hai aur 
marvi hai ki woh jannat men nahin jaayaga. 

iss mein koi shak nahin ke har momin muttaqi 
apni beevi, betiyon aur rishta daron par ghairat 
mand hota hai. ghairat ka nateeja yeh hai ki woh 
un ki nigrani karta hai unke halaat se baa khabar 
rahta, unko mardon ke saath mel jool aur aise 
ijtema'at se rokta hai jin men ziyadah rash aur 
izdahaam hota hai. aisi jagah par gande ioge bhi 
hote hain. 

Hansi mazaaq, ulti seedhi aur akhlaaq se giri 
huyi baaten hoti hain jo jazbaat ko ubhaara karti 
aur kamzor eemaan walon ko burayi aur be 
hayayi ki taraf dhakel deti hai. 

Aisi hi gandi jaghon men baahami mukaalme, 
guftagu aur w'ade hote hain aur sarparst apne bhole 
pan se apne ma tehat afaraad ke baare men husne 
zan ka shikaar hota hai. aur khtarnaak halaat men se 
daswaan hissa bhi uske dil par koi khatka paida nahin 
karta. ghairat mand aur hoshyaar aadmi woh hota hai 
jo hamesha ghar ki aurat ki hifaazat karta hai. unko 
gandi filmen aur fitne men daalne wali tasveeren 

dekhne aur haya baakhta gaane sunne se rokta hai jo 
jazbaat ko ubhaarte aur insaan ko haraam kamon ki 
taraf le jaate hain. is par zaroori hai ke jo mahram 
risht-e-daar khawateen ke bazaar aur Hospitel jate 
hoye saath rahe. school wa college, tafrihi park aur 
deegar jaghon mein jate aate unko akela bhejne ke 
bajaye unko le jane aur lane ka khud ehtemaam kare. 
is tarah un par koyi zayaadti na karega aur woh baat 
ke saath ya kisi aur tareeqa se susti nahin karengi 
kyun ke woh kamzor shakhsiyat ki malik hain, un 
mein khaahish ziyada hoti hai. jab woh mardon ko 
dekhti ya jazbaat bhad kaane wali baat sunti hain to 
un ke kamzori dikhane ka khatra ziyaadah hota hai. 
unki negehdaasht har haal men zaroori hai. khas kar 
iss daur mein jab fasaad ziyaadah hogaya, zina aam 
hogaya bahut se logon mein deeni aur dunyavi jazba 
kamzor pad gaya. khahishaat ko poora karne ke liye 
asbaab wsaayel aasan ho gaye. is liye khawateen ke 
sar paraston par unki hifazat ki zimmedaari aur badh 
gayi hai. woh apne bachche aur bachchiyon ko aisi 
cheezon ko dekhne ya sunne se bachaaye jo un ko 
haram ki taraf maayel karen ya us ki khaahish paida 
karen. Allah ki nafarmani aur be hayayi ka irtekaab 
karne se Allah naraaz hota hai, us ki ghairat josh men 
aati hai aur jaraayem pesha afraad ki wajah se aam 

logon par bhi Allah ki taraf se azaab nazil ho sakta hai. 
zina khatar naak bimaariyaan phailane ka sabab ban 
sakta hai, jaisa ke hadees mein aata hai aur logon ke 
bhalayi aur maal se mahroom hone ka zariya hai 

ChandAham Roman 
kitabein 


Mukhtasar Sahib 
Al-Bukhari 
(Darussalam ) 


Namaaz-e-Nabwi ^ 

"Tahaarat wa janaazah ke Ahkaam-o-masaayel ke saath" 
Musanmf :Saaleh At Utaiameen Hafizahullah 
Mutarjim: Sajid Usaid Nadvi 


Mukh tasar Sahib 
Namaaz-e-Nabwi 

Taa/eef;Hafiz Zubair Alai Zai 


Tafseer Ahsan ul Kalaam 

INSHA ALLAH JALD HI SHAAY'E HONE WAALI HAI 

Hisnul Muslim 

Tahqeeq wo takhreej shudah 

Hafiz Zubair Ali Zai 


Musalmaan kaAqeedah 

Shaikh Jameel Zainu 


Din Raat mein 1 000 se 
ziyaadah sunnatein 


Aao Eemaan ki baatein 
Karein 

Dr. Sahfeequr Rahmaan 


Jadu ka Qur'ani E'laaj 

